Source: https://webpravo.eu/clanky/zmluvna-pokuta-v-pracovnopravnych-vztahoch
Timestamp: 2019-03-26 06:18:25+00:00
Document Index: 10702021

Matched Legal Cases: ['§ 554', '§ 20', '§ 1', '§ 20', '§ 551', '§ 546', '§ 552', '§ 20', '§ 20', '§ 1']

Zmluvná pokuta v pracovnoprávnych vzťahoch – Webpravo
Home » Články » Zmluvná pokuta v pracovnoprávnych vzťahoch
Pre zamestnávateľa je to pomerne jednoduchý spôsob ako si efektívne zabezpečiť pracovnú disciplínu na pracoviskách. Na druhej strane pre zamestnanca to má svoje nevýhody, pretože z podstaty závislosti a podriadenosti to sťažuje efektívnu obranu. Zmluvná pokuta je okamžite započítateľná s nárokom na mzdu.
Otázka zostáva , či je zmluvná pokuta aj prípustná ?
Zmluvná pokuta je nástrojom zabezpečenia záväzkov, čo vyplýva aj z jej začlenenia v Občianskom zákonníku v časti zabezpečenie záväzkov § 554-558 OZ. V tejto súvislosti je potrebné upozorniť, že zabezpečenie záväzkov z pracovnoprávnych vzťahov je upravené v § 20 Zákonníka práce.
Zákonník práce odkazuje pri svojom použití na primerané použitie Občianskeho zákonníka § 1 ods. 4 Zákonníka práce. Na druhej strane Zákonník práce je lex specialis , čo znamená, že jeho právna úprava má prednosť pred všeobecnou úpravou Občianskeho zákonníka.
Lex specialis neruší platnosť (a záväznosť) lex generalis, len jeho primárnu aplikáciu vylučuje až do tej doby, než je zistené (napr. v súdnom konaní a pod.), že ustanovenia lex specialis na daný prípad nedopadajú, a preto ich nemožno naň uplatniť; aplikácia ustanovení lex generalis nastupuje preto za týchto predpokladov až sekundárna.
Rozsudok NS SR z 29.4.1998 sp.zn. – Cdo 1/98
Ustanovenie § 20 Zákonníka práce umožňuje záväzok vyplývajúci z pracovnoprávnych vzťahov zabezpečiť troma spôsobmi zabezpečenia zo záväzkov
Dohodou o zrážkach zo mzdy § 551 OZ
Ručením § 546 -550 OZ
Zriadením záložného práva. § 552 OZ , 151a -151q OZ
Podstatou dohody zrážkach zo mzdy je fakt, že pre pohľadávku, pre ktorú je zriadená dohoda o zrážkach zo mzdy je možné voči platiteľovi mzdy ( a to i inému ako je aktuálny zamestnávateľ ) možné po predložení tejto dohody dosiahnuť vykonávanie zrážok zo mzdy v rovnakom rozsahu ako je to pri exekúcii, ale nie je potrebné získať exekučný titul ani podať návrh na exekúciu. Nevýhodou tejto dohody je fakt, že pokiaľ dlžník nemá nárok na mzdu je takáto dohoda bezpredmetná a jej použiteľnosť je limitovaná premlčacou dobou.
Inštitút ručenia spočíva v tom, že vzniká jednostranným vyhlásením inej osoby ako dlžníka , že uspokojí pohľadávku veriteľa ak ich neuspokojí dlžník. Veriteľ teda má viacero potenciálnych subjektov, od ktorých môže svoju pohľadávku vymôcť. Na druhej strane závisí od bonity ručiteľa aké kvalitné toto zabezpečenie je.
Podstata záložného práva spočíva v tom, že zabezpečuje pohľadávku a jej príslušenstvo tak, že záložného veriteľa oprávňuje uspokojiť sa alebo domáhať sa uspokojenia pohľadávky z predmetu záložného práva (ďalej len “záloh”), ak pohľadávka nie je riadne a včas splnená.
Toto je pomerne najvýhodnejší spôsob, keďže už pri vzniku zabezpečenia spravidla veriteľ pozná majetkový substrát, ktorý pohľadávku zabezpečuje. Zákonník práce v § 20 ods. 4 umožňuje zriadiť záložné právo iba k nehnuteľnému majetku zamestnanca. Vylučuje teda zriadenia záložného práva k hnuteľnému majetku ako i ručný záloh .
Z uvedeného vyplýva jedna dôležitá vec . Zmluvná pokuta nie je obsiahnutá vo výpočte spôsobov zabezpečenia záväzkov uvedených v § 20 Zákonníka práce a z uvedeného dôvodu je neprípustným spôsobom zabezpečenia záväzkov v pracovnoprávnych vzťahoch.
Vzhľadom na to, že v pracovnoprávnych vzťahoch ide o kogentné ustanovenie Zákonníka práce akékoľvek dohody , ktoré by tomu odporovali sú neplatné.
Uvedené výslovne vyplýva z § 1 ods. 6 Zákonníka práce citujem
Previous Vzory zmlúv a podaní
Next Zodpovednosť za nepodanie návrhu na vyhlásenie konkurzu